Hwicce

Hwicce a oa rouantelezh ur meuriad angl-ha-saoz a glote e dachenn gant hini Eskopti Worcester. En o dalc'h e vije bet kontelezh Worcestershire (nemet an hanternoz anezhi), Gloucestershire (war-bouez Koadeg Dean), mervent Warwickshire ha rannvro BathDella Hooke, The Kingdom of the Hwicce (1985), pp.12-13.

Un truaj a 7.000 hid a baee, hervez an Tribal Hidage.

Anv Hwicce a lenner en lec'hanvioù evel Wychwood en Oxfordshire, Whichford e Warwickshire, Wichenford ha Wychbury Hill e Worcestershire ha bann Wychavon e Worcestershire.

Istor

Ouzh tachenn meuriad predenek kozh an Dobunni e klot rouantelezh ar Hwicce.J. Manco, Saxon Bath: The Legacy of Rome and the Saxon Rebirth, Bath History, vol. 7 (1998). Brezhon e oa bet chomet ar rannvro er c'hantved kentañ goude disparti ar Romaned war a seblant ha diskouez a ra bezioù pagan hag anvioù-lec'h o doa en em staliet Angled er rannvro dijaD.Hooke, The Anglo-Saxon Landscape: The Kingdom of the Hwicce (Manchester, 1985), pp.8–10; Sims-Williams, 'St Wilfred and two charters dated AD 676 and 680', Journal of Ecclesiastical History, Vol. 39, part 2 (1988), p.169.

Hervez ar C'hronik Angl-ha-Saozon e c'hounezas Ceawlin eus Wessex un emgann e 577 a-enep tri roue brezhon e Dyrham. Aloubet en defe Gloucester, Cirencester ha Bath. Digant Wessex e skrapas an Angled ar rannvro e 628. Ouzh Penda eus Mercia en defe stourmet Wessex daoust ma ne lar ket ar C'hronik piv en doa gounezet eo gwirheñvel e oa Penda. Gant pennoù arall e oa kevreet, war a seblant, avat, rak ne voe ket staget ouzh Mercia bro gozh an Dobunni. Da rouantelezh waz ar Hwicce ez eas.

Daou vreur e oa moarvat ar rouaned gentañ a anavezer o anv : Eanhere hag Eanfrith. Hervez Bede e oa bet badezet ar rouanez Eafe "en he bro dezhi hec'h unan, rouantelezh ar Hwicce. Merc'h Eanfrith, breur Eanhere e oa. Kristenien e oant o-daou, evel o fobl "Bede, The Ecclesiastical History of the English People ed. J.McClure and R.Collins (Oxford, 1994), p.193.. An dra-mañ a zamveneg e perc'henne Eanfrith hag Eanhere ar familh roueel hag e oant kristien.

Gant an iliz vrezhon kentoc'h eget gant mision Gregorius III e oa bet gounezet ar Hwicce d'ar feiz kristen moarvat rak ne lar Bede netra diwar-benn an dra-se. Daoust ma'z eo niverus ar bezioù sakson er vro neus nemet un nebeud bezioù pagan ha treuzvevet he deus an iliz vrezhon ouzh an aloudabeg moarvat. Enni e voe embarzhiet an Angled war a seblant ha n'eo ket dibosubl e oa mesket orin ar familh roueel.

Gant Osthryth, merc'h Oswiu eus Northumbria, e oa dimezet Eanhere war a seblant ha mibien o deus bet : Osric, Oswald ha OshereJohn Leland, Collectanea, vol. 1, p. 240.. Klas a reas Osric kaout un eskob S51 met dindan ren Oshere hepken e voe krouet Eskopti Worcester e 679–80Bede, The Eccesiastical History of the English People, ed. J. McClure and R. Collins (1994), p. 212; Chronicle of John of Worcester  ed. and trans. R.R. Darlington, J. Bray and P. McGurk (Oxford 1995), 136–8.. Hervez ur c'hronik eus ar  e voe choazet Worcester peogwir e oa kêrbenn ar Hwicce"The Chronicle of Florence of Worcester" in The Church Historians of England ed. and trans. J. Stevenson, vol. 2, p.379..

Goude Oshere e renas e vibien Æthelheard, Æthelweard ha Æthelric. E deroù ren Offa e rene tri breur ar rouantelezh : Eanberht, Uhtred ha Aldred. Goude e voe dilezet an titl a roue, war a seblant. Evel un earl hepken eo livet o erlec'hiad Æthelmund a oa bet lazhet en ur brezel gant Wessex

Rouaned ar Hwicce

Listenn roueel ebet a liv tiernelezh ar Hwicce. Gallout a reer anavezout o anv a-drugarez un niver a andonoùThe Blackwell Encyclopedia of Anglo-Saxon England, ed. M. Lapidge (Blackwell 1999), 507.

AnvAmzeriadNotennoù628Rouantelezh gounezet gant Penda eus Mercia.Eanhere  Eanfrith   Breur Eanhere.Osric oberiant 670 Oshere oberiant 690 Breur Osric. marvet kent 716.Æthelheard oberiant 709  mab OshereÆthelweard oberiant 709  mab Oshere. Æthelric oberiant 736 Son of Oshere. Eanberht oberiant 750 Uhtred oberiant 750 - 779Ealdred oberiant 750s - 778 780s D'ur broviñs Mercia eo aet ar Rouantelezh

Ealdormen an Hwicce
AnvAmzeriadNotennÆthelmundc. 796-802Lazhet en un emgann e 802Anglo-Saxon Chronicle.. ?Æthelric. Leofwined.c.1023Tad Leofric, Earl eus Mercia Oddad.1056

Daveoù

Liammoù diavaez

Dobunni to Hwicce

Rummad:Rouantelezhioù angl-ha-saoz